१३ मिनेट लामो गीत
चित्रकार प्रकाश चाँदवाकर घुम्न मन पराउँछन् । यात्राका क्रममा उनी नेपालका थुप्रै लोकप्रिय थलो पुगिसकेका छन् । यसै क्रममा एक दशकअघि हिमाली भेगतिर लागे लुक्ला । त्यहाँ उनले ‘प्रतीक्षा’ थिममा चित्र, संगीतलगायत विधामा काम गरिरहेका थिए । हिमाली दृश्य खिचेर उनले कवि विप्लव प्रतीकलाई थमाइदिए । कम बोल्ने भावुक स्वभावका विप्लवले तीन महिना लाएर दृश्यमाथि गीत लेखे । 
